**HF Sommervirke**

**Referat af ekstraordinært bestyrelsesmøde**

**tirsdag den 21. april 2020 kl. 16:00**

1. **Velkommen**

Ove bød velkommen til det ekstraordinære møde.

1. **Til stede**

Afbud fra Laila pga sygdom, ellers alle mødt.

1. **Referent**

Jørgen referent

1. **Siden sidst:**
2. ***Vandåbning – tilslutning vand & kloak***

Bestyrelsen har bestræbt sig på at holde medlemmerne vel orienteret via mails og opslag. Det er den bedste måde at kommunikere ud, selvom nogle medlemmerne ikke får læst vores meddelelser, og at nogle derfor har været usikre omkring vandåbning.

Beretningen vil give medlemmerne en grundig gennemgang af situationen og relevante oplysninger om projektet.

Ove orienterede om, at når vand-projektet er afsluttet (planlagt til 30.4. kl. 10-12), så skal det gamle vandsystem i Vest også lukkes. Dette er dags dato meddelt til beboerne i Vest via mail og opslag.

Med udgangen af maj forventes kloakprojektet afsluttet. Holder planen, kan medlemmerne begynde at tilslutte kloak lidt inde i juni.

Bestyrelsen vil ikke anbefale enkelte kloakmestre, det er noget medlemmerne selv tager stilling til.

1. ***Fælleshus***

Vedr. udlejning under corona-krisen så skal myndighedernes udmeldinger omkring forsamlinger følges af dem, der lejer huset. Dette vil fremgå af udlejningsbetingelserne. Der er ingen udlejninger frem til 10. maj, hvor der forventes nye udmeldinger fra myndighederne.

1. ***Legeplads***

Teknisk Forvaltning har endnu ikke fået behandlet sagen om byggetilladelse. Ove vil forsøge at rykke dem.

1. ***Andet***

Ove vil sørge for, at Arb. Landsbank kommer til stede på vores generalforsamling, så de kan rådgive medlemmerne omkring finansiering af tilslutning af kloak og vand. Dette sker også i erkendelse af, at der kan være medlemmer, som er i en økonomisk klemme pga corona.

1. **Flytning af planlagte aktiviteter?**
2. ***Generalforsamling***

Generalforsamlingen udsat i flere omgange. Derfor enighed om at rykke afholdelsen til **lørdag d. 12. september kl. 10**, så skulle vi være på den sikre side. Skal vi også til den tid sørge for at begrænse antallet, så kan der evt. blive tale om, at der kun kan deltage én pr. have. Det tager vi senere stilling til.

Flytningen af generalforsamlingen har nogle konsekvenser, som bestyrelsen gik igennem:

* Ved hussalg vil det enkelte medlems andel af foreningens egenkapital være det beløb, som blev fast sat i regnskabet for 2018, nemlig kr. 24.857, indtil regnskabet for 2019 er godkendt.
* Bestyrelsen vil i 2020 bruge budgettet for 2019 som rettesnor med budgetterede indtægter på ca. 1.130.000 kr., budgetterede udgifter på ca. 940.000 kr. og dermed et budgetteret driftsmæssigt overskud på ca. 190.000 kr.
* Medlemmerne skal fortsat have beretning og årsregnskab senest 9. maj 2020.
* Jørgen laver senest 28.4. udkast til ”forside” til dette materiale med oplysninger om flytning af generalforsamling m.v.. Dette sendes til bestyrelsen. Ove og Torben ansvarlige for at tilrette og lave evt. tilføjelser, så dokumentet er parat til bestyrelsesmødet 5. maj, hvor materialet pakkes.
* Bestyrelsen har konstateret behov for nyt tag på fælleshus. Dette er en udgift, som skal godkendes på generalforsamlingen.

1. ***Sankthans***

Der afholdes ikke Sankt Hans i år.

1. ***Pligtarbejdet den 17. maj***

Pligtarbejdet vil blive tilrettelagt, så myndighedernes bestemmelser vedr. afstand kan overholdes.

1. ***Andet***

Det blev besluttet også at bestille elektronikcontainer i august.

1. **Orientering om aktivitets-ændringer udsendes snarest**

Jørgen laver senest 28.4. udkast til mail til medlemmerne, som sendes til Torben og Ove til færdiggørelse og udsendelse.

1. **Hvilket GF-materiale udsendes senest lørdag den 9. maj?**

Beretning og regnskab udsendes/omdeles, mens budget og indkomne forslag vil foreligge til generalforsamlingen. Bestyrelsen vil på de kommende bestyrelsesmøder planlægge generalforsamlingen, herunder tidsplan for udsendelse af dagsorden m.v.

1. **Restanceliste, PBS-liste og kommunikationsliste – opdatering**

Ove orienterede om, hvor mange medlemmer som nu benytter PBS som besluttet på generalforsamlingen, samt om omfanget af restancer. Der arbejdes målrettet for at få restancerne inddrevet, og vedtægternes §6 vedr. evt. ophævelse af medlemskab vil om nødvendigt blive taget i brug.

1. **Eventuelt**

Peter gjorde opmærksom på, at der er flækkede fliser på toiletterne i fælleshuset. Dette tages op på et senere bestyrelsesmøde.

1. **Næste bestyrelsesmøde**

Næste bestyrelsesmøde er 5. maj kl. 15

På mødet skal vi også pakke beretning og regnskab.

Mødet er indtil videre uformelt og uden dagsorden. Såfremt der bliver behov for det, vil Ove udsende dagsorden.